CELEX: 32019D2145
Language: sk
Date: 2019-12-05 00:00:00
Title: Rozhodnutie Rady (EÚ) 2019/2145 z 5. decembra 2019 o uzavretí, v mene Únie, Dohody vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej

16.12.2019   
               
               
                  SK
               
               
                  Úradný vestník Európskej únie
               
               
                  L 325/41
               
            
         ROZHODNUTIE RADY (EÚ) 2019/2145
         z 5. decembra 2019
         o uzavretí, v mene Únie, Dohody vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 6 druhým pododsekom písm. a) bodom v),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (2) (ďalej len „dohoda o pridružení“) nadobudla platnosť 1. septembra 2017.
                  
               
                     (2)
                  
                  
                     Nový druh hydinových kusov pozostáva z tradičných pŕs s ramennými kosťami krídel, ktoré sa po minimálnom spracovaní v Únii môžu v Únii uvádzať na trh ako hydinové prsia. Neobmedzený dovoz týchto kusov, ktorých dovoz z Ukrajiny v roku 2018 dosiahol 55 500 ton, preto môže ohroziť podmienky, za ktorých sa do Únie podľa dohody o pridružení môžu dovážať tradičné hydinové prsia, a to najmä kvantitatívne obmedzenia vo forme colnej kvóty.
                  
               
                     (3)
                  
                  
                     Rada 20. decembra 2018 poverila Komisiu začať rokovania s Ukrajinou s cieľom nájsť riešenie v podobe zmeny obchodných preferencií na hydinové mäso a prípravky z hydinového mäsa stanovených v dohode o pridružení. Rokovania sa úspešne ukončili 19. marca 2019.
                  
               
                     (4)
                  
                  
                     V súlade s rozhodnutím Rady (EÚ) 2019/1320 (3) bola Dohoda vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v dohode o pridružení (ďalej len „dohoda vo forme výmeny listov“), podpísaná 30. júla 2019, s výhradou uzavretia uvedenej dohody vo forme výmeny listov.
                  
               
                     (5)
                  
                  
                     Generálny tajomník Rady Európskej únie je depozitárom dohody vo forme výmeny listov.
                  
               
                     (6)
                  
                  
                     Dohoda vo forme výmeny listov by sa mala schváliť,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje Dohoda vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej. (4)
            
         
         
            Článok 2
            Predseda Rady určí osobu(-y) splnomocnenú(-é) vykonať v mene Únie oznámenie podľa dohody vo forme výmeny listov. (5)
            
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 5. decembra 2019
            
               
                  Za Radu
               
               
                  predseda
               
               M. LINTILÄ
            
         
         
            (1)  Súhlas z 26. novembra 2019 (zatiaľ neuverejnený v úradnom vestníku).
         
            (2)  Ú. v. EÚ L 161, 29.5.2014, s. 3.
         
            (3)  Rozhodnutie Rady (EÚ) 2019/1320 z 18. júla 2019 o podpise, v mene Únie, a predbežnom vykonávaní Dohody vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (Ú. v. EÚ L 206, 6.8.2019, s. 1).
         
            (4)  Text dohody vo forme výmeny listov je uverejnený v Ú. v. EÚ L 206, 6.8.2019, s. 3, spolu s rozhodnutím o podpise.
         
            (5)  Dátum nadobudnutia platnosti dohody vo forme výmeny listov uverejní Generálny sekretariát Rady v Úradnom vestníku Európskej únie.